Nafarroako Parlamentuko Mahaiak, 2018ko azaroaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Skolae deitutako hezkidetza-programan Batxilergorako eta Lanbide Heziketarako erabilitako fitxetako bati buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko azaroaren 5ean

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko kide Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, Osoko Bilkuran erantzun dakion:

Hezkuntza Departamentuak Skolae deitutako hezkidetza-programan Batxilergorako eta Lanbide Heziketarako erabilitako fitxetako batean zergatik esaten da honako hau lidergo, ahalduntze eta parte-hartze sozialaren ardatzean, ikasleek gizarte berdintasunezkoago baten alde kolektibo edo antolakunde feministaren batek egindako lana ezagut dezaten: “Ingurune hurbil batekoa izan beharko du (Espainiako estatura joan behar izan gabe)”?

Corellan, 2018ko urriaren 30ean

Foru parlamentaria: Alberto Catalán Higueras